Eckersberg lavede de bedste billeder af [[Københavns bombardement]] i september [[1807]]. Han samarbejdede med [[kobberstik]]ker G.L. Lahde, der specialiserede sig i aktuel billedreportage, og bad Eckersberg om at forsyne sine billeder med flere [[bombe]]r, sådan for effektens skyld. Kobberstikkene solgtes i Lahdes forretning i [[Gothersgade]] 125, og om Eckersbergs billede fra [[Landemærket]] skrev kritikeren: "''Det udmærker sig ved godt valg, megen historisk sandhed, rigtigt [[perspektiv]] og kraftfuld [[pensel]]. Man ser lue og [[brand]] og behøver ikke tænke sig det.''" Eckersberg boede til leje hos Lahde oppe på kvisten, og en bombe var slået ned i huset og sårede kunstneren let i hovedet. Han fik dog afværget en større ulykke ved at slå indholdet av sin natpotte ud over bomben.<ref>Lars Lindeberg: ''De så det ske: Englandskrigene 1801-14'' (s. 121), forlaget Lademann, København 1974</ref>
Historiemalere Historie Maleri Organisationer Uddannelsesinstitutioner